
Parlamentul Romqniei

Camera Deputa]ilor

COMISIA PENTRU POLITICĂ EXTERNĂ



Nr.33/ 13






Bucureşti, 18 martie 2009
            PL.x.161

Către

BIROUL PERMANENT

AL CAMEREI DEPUTAŢILOR

Vă înaintăm, alăturat, Raportul asupra proiectului de Lege pentru aprobarea Ordonanţei Guvernului nr.3/2009 privind unele măsuri fiscale în domeniul taxelor consulare, transmis cu adresa nr. PL.x. 161 din 2 martie 2009 şi înregistrat cu nr.33/13 din 3 martie 2009.

In raport cu obiectul şi conţinutul acestuia, proiectul de Lege face parte din categoria legilor ordinare.

p. Preşedinte,
Marius Rogin

Bucureşti,  18 martie 2009
            PL.x.161
RAPORT

asupra proiectului de Lege pentru aprobarea Ordonanţei Guvernului nr.3/2009 

privind unele măsuri fiscale în domeniul taxelor consulare

În conformitate cu prevederile art.95 şi 155 din Regulamentul Camerei Deputaţilor, republicat, cu modificările ulterioare, Comisia pentru politică externă a fost sesizată spre dezbatere în fond cu proiectului de Lege pentru aprobarea Ordonanţei Guvernului nr.3/2009 privind unele măsuri fiscale în domeniul taxelor consulare, transmis cu adresa nr. PL.x. 161 din 2 martie 2009 şi înregistrat cu nr.33/13 din 3 martie 2009.

Potrivit prevederilor art.75 din Constitutia României, republicată, şi ale art.92 alin.(9), pct.1 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.

Senatul, în calitate de primă Cameră sesizată, a adoptat proiectul de lege în şedinţa din 25 februarie 2009.
Consiliul Legislativ, cu nr.40 din 23.01.2009, a avizat favorabil proiectul Ordonanţei.

Comisia juridică, de disciplină şi imunităţi a avizat favorabil acest proiect de Lege, cu amendamente, conform Avizului nr.PL.x-161 din 17 martie 2009 .

Proiectul de lege are ca obiect de reglementare modificarea Legii nr.198/2008 privind serviciile consulare pentru care se percep taxe la nivelul taxelor consulare la misiunile diplomatice şi oficii consulare ale României în străinătate, în sensul instituirii unei taxe unice de viză, în conformitate cu prevederile Deciziei 2006/440/CE, precum şi includerea contravalorii taxelor de urgenţă în taxa percepută pentru eliberarea vizelor.
La dezbaterea proiectului de Lege au participat în calitate de invitaţi, în conformitate cu prevederile art. 54 şi 55 din Regulamentul Camerei Deputaţilor, republicat, cu modificările ulterioare, din partea Oficiului Român pentru Imigrări domnul Grigore Pavel, Director General adjunct şi doamna Cristina Vasilache, Şef serviciu juridic. Din partea Ministerului Administraţiei şi Internelor a participat domnul consilier Ovidiu Sima.
La lucrările Comisiei au fost prezenţi un număr de 20 deputaţi, din totalul de 22 membri ai Comisiei.

Prin obiectul de reglementare şi conţinutul său, proiectul de Lege face parte din categoria legilor ordinare.

În urma dezbaterilor, în şedinţa din 18 martie 2009, Comisia pentru politică externă a hotărât, cu unanimitate de voturi, ca proiectul de Lege să fie supus, spre dezbatere şi adoptare, plenului Camerei Deputaţilor, cu amendamentele prezentate în anexa la prezentul raport.                   

p. Preşedinte,




Secretar,

                      Marius Rogin

                           Buciuta Ştefan
AMENDAMENTE ADMISE

	Nr.

crt
	Text

 (O.G. nr.  3/2009)


	Text adoptat de Senat
	Amendamente

(autorul amendamentului)
	Motivare

	1
	
	LEGE
pentru aprobarea Ordonanţei Guvernului nr.3/2009 privind unele măsuri fiscale în domeniul taxelor consulare
	Nemodificat
	

	2
	
	Articol unic. – Se aprobă Ordonanţa Guvernului nr.3 din 22 ianuarie 2009 privind unele măsuri fiscale în domeniul taxelor consulare, adoptată în temeiul art.1 pct.I.14 din Legea nr.306/2008 privind abilitatea Guvernului de a emite ordonanţe, publicată în Monitorul Oficial al României, Partea I, nr. 60 din 30 ianuarie 2009 


	Articol unic – Se aprobă Ordonanţa Guvernului nr.3 din 22 ianuarie 2009 privind unele măsuri fiscale în domeniul taxelor consulare, adoptată în temeiul art.1 pct.I.14 din Legea nr.306/2008 privind abilitatea Guvernului de a emite ordonanţe, publicată în Monitorul Oficial al României, Partea I, nr. 60 din 30 ianuarie 2009, cu următoarea completare:

(Autor: Comisia juridică) 


	- tehnică legislativă

	3
	Titlul Ordonanţei Guvernului: 

Ordonanţa Guvernului nr.3/2009 privind unele măsuri fiscale în domeniul taxelor consulare
	  -------------
	Nemodificat
	

	4
	Art.I. – Legea nr.198/2008 privind serviciile consulare pentru care se percep taxe şi nivelul taxelor consulare la misiunile diplomatice şi oficiile consulare ale României în străinătate, publicată în Monitorul Oficial al României, Partea I, nr.728 din 28 octombrie 2008, se modifică după cum urmează:
	  --------------
	Nemodificat
	

	5
	1. Articolul 11 va avea următorul cuprins:

“Art.11. – Taxele percepute pentru vize nu se restituie.”

	  ----------------
	Nemodificat
	

	6
	      2. La anexă, numărul curent 7 de la litera D – „Servicii diverse” – se abrogă
	  ----------------
	Nemodificat


	

	7
	3. La anexă, punctul 2 din notă va avea următorul cuprins:

„2. Contravaloarea colantelor de viză şi a taxelor de urgenţă aferente este inclusă în taxa percepută potrivit literei B din tabel sau în situaţiile prevăzute la punctul nr. 3 din prezenta notă.”.
	   ----------------
	Nemodificat
	

	8
	
	-------------------
	La art.I după pct. 3 se introduce un nou punct, pct. 4, cu următorul cuprins:
	

	9
	
	-------------------
	4. La anexă, după punctul 3 din notă se introduce un punct nou, punctul 4 cu următorul cuprins:

„4. Taxa stabilită la punctul 3 al lit. B din anexa nr. 1 la Ordonanţa Guvernului nr. 24/1992 privind stabilirea serviciilor consulare şi a taxelor percepute pentru prestarea acestora, cu modificările şi completările ulterioare, prevăzută pentru prelungirea dreptului de şedere temporară a cetăţenilor străini, inclusiv în cazul prelungirii dreptului de şedere temporară a fiecărei persoane incluse în paşaportul titularului, se percepe în acelaşi cuantum cu cel prevăzut pentru taxa de la pct.4 al lit.B din tabel, echivalentul in lei, raportat la cursul oficial al BNR la data efectuarii platii, fară a se percepe nici o altă taxă suplimentară”.

(Autor: Comisia juridică şi Comisia pentru politică externă)
	Intervenţiile legislative succesive în domeniu au permis apariţia unor lacune de reglementare în cazul prelungirii dreptului de şedere temporară a străinilor, prestaţie pentru care nu mai este posibilă identificarea precisă a taxei percepute

	10
	Art.II. – Prezenta ordonanţă intră în vigoare la 3 zile de la data publicării în Monitorul Oficial al României.
	---------------
	Nemodificat

